**KOKKULEPE ÜÜRILEPINGU NR Ü18008/19**

**LÕPETAMISEKS**

**Riigi Kinnisvara AS**, registrikood 10788733, asukoht Tartu mnt 85, Tallinn 10115 (edaspidi nimetatud **üürileandja**), mida esindab volikirja alusel haldusteenuste direktor Karel Aasrand

ja

**Siseministeerium**, registrikood 70000562,asukoht Pikk tn 61, Tallinn 15065 (edaspidi nimetatud **üürnik**), mida esindab kantsleri 11.07.2022 käskkirja nr 1-5/62 „Volituste andmine varade valdkonna eest vastutavale asekantslerile“ punkti 2 alusel varade asekantsler Krista Aas,

edaspidi eraldi või ühiselt nimetatud **pool**või **pooled**,

võttes arvesse, et:

1. poolte vahel on 06.11.2020 sõlmitud üürileping nr Ü180088/19 (edaspidi nimetatud **leping**), mille kohaselt on üürnikul õigus kasutada **Rakvere linnas F. R. Kreutzwaldi tn 5** asuvat üüripinda;
2. üürnik on avaldanud 05.07.2024 saadetud e-kirjaga soovi lõpetada leping ennetähtaegselt alates 05.08.2024;
3. poolte vahel on koos üürilepinguga sõlmitud lisa nr 6.1 „Parendustööde teostamise kokkulepe nr 1“ (edaspidi nimetatud **lisa nr 6.1**), mille kohaselt teostas üürileandja üüripinnal kokkulepitud mahus projekteerimis- ja ehitustööd ning nendega kaasnevad tööd, sh sisustuse hankimine (edaspidi ühiselt nimetatud **ehitustööd**) ning lisa nr 6.1 punkti 3.1 alusel kohustub üürnik hüvitama üürileandjale lisa nr 6.1 täitmisega seotud kulud kapitalikomponendi maksetena;
4. lepingu eritingimuste punkti 11.3 alusel kohustub üürnik temast tuleneva asjaolu tõttu lepingu ennetähtaegsel lõpetamisel hüvitama üürileandjale kapitalikomponendi põhiosa jäägi spetsiaalselt üürniku erinõudmistele vastava investeeringu osas, millest on lahutatud algselt kokku lepitud kapitali lõppväärtus. Pooled soovivad kokku leppida, et üürnik hüvitab vastavalt lepingu eritingimuste punktile 11.3 üürileandjale ühekordse maksena lisa nr 6.1 alusel tehtud ehitustööde kapitalikomponendi põhiosa jäägi summas 2 475,93 eurot (kaks tuhat nelisada seitsekümmend viis koma üheksakümmend kolm) eurot, millele lisandub käibemaks;
5. lähtuvalt lepingu eritingimuste punktist 11.3 juhul, kui üürileandja leiab üüripinnale uue üürniku kolme kuu jooksul pärast lepingu lõppemist, siis üürileandja tagastab üürnikule tasutud kapitalikomponendi jäägist summa ulatuses, mille kandmise kohustuse võtab uus üürnik,

leppisid kokku alljärgnevas (edaspidi **kokkulepe**):

1. **Lõpetada leping poolte kokkuleppel seisuga 04.08.2024** (st lepingu kehtivuse viimaseks päevaks loetakse 04.08.2024).
2. Seoses üürniku soovil lepingu ennetähtaegse lõpetamisega on pooled kokku leppinud, et lepingu eritingimuste punkti 11.3 kohaselt hüvitab üürnik üürileandjale hiljemalt 60 (kuuekümne) kalendripäeva jooksul üürileandja poolt esitatud arve alusel ühekordse maksena lisa nr 6.1 alusel spetsiaalselt üürniku erinõudmistele vastava investeeringuna teostatud ehitustööde kapitalikomponendi põhiosa jäägi, mille suuruseks on **2 475,93 (kaks tuhat nelisada seitsekümmend viis koma üheksakümmend kolm) eurot**, millele lisandub käibemaks ja millest on lahutatud algselt kokku lepitud kapitali lõppväärtus. Lähtuvalt lepingu eritingimuste punktist 11.3 on pooled kokku leppinud, et juhul, kui üürileandja leiab üüripinnale uue üürniku kolme kuu jooksul pärast lepingu lõppemist, siis üürileandja tagastab üürnikule tasutud kapitalikomponendi jäägist summa ulatuses, mille kandmise kohustuse võtab uus üürnik.
3. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
4. Kokkulepe jõustub selle allkirjastamisest poolte poolt.
5. Kokkulepe on allkirjastatud digitaalselt.

*(allkirjastatud digitaalselt) (allkirjastatud digitaalselt)*

Karel Aasrand Krista Aas

haldusteenuste direktor varade asekantsler

Riigi Kinnisvara AS Siseministeerium